**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  4 – 2 – 2025

 **ΑΜΑΡΟΥΣΙΟΥ Αρ. Πρ.:** 44

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΕΛΜΕ Ευβοίας**

**Τα μέλη του Συλλόγου μας, ΔΟΕ, ΟΛΜΕ, Συλλόγους Εκπ/κών Π. Ε. & ΕΛΜΕ της χώρας**

**Θέμα: «Να αποσυρθεί η δίωξη σε βάρος εκπαιδευτικών του ΕΠΑΛ Αλιβερίου»**

Στις 24 Ιανουαρίου 2025 γνωστοποιήθηκε η έναρξη επείγουσας ΕΔΕ σε βάρος καθηγητών του ΕΠΑΛ Αλιβερίου για το θέμα που είδε το φως της δημοσιότητας με μαθητές να κάνουν μασάζ σε καθηγητή.

Σύμφωνα με ανακοίνωση και ψήφισμα της ΕΛΜΕ Εύβοιας πρόκειται για μία συνηθισμένη πρακτική εργαστηριακού μαθήματος σε ΕΠΑΛ, η οποία παρουσιάστηκε ως ανάρμοστη συμπεριφορά.

Συγκεκριμένα, στα πλαίσια του εργαστηριακού μαθήματος ΣΠΑ και Λουτροθεραπεία, οι εκπαιδευτικοί ζήτησαν από συνάδελφό τους εκπαιδευτικό του σχολείου να λειτουργήσει ως «μοντέλο», προκειμένου να διδάξουν το μάθημα μάλαξη (σελ. 85) του βιβλίου «Αρχαιοελληνικές τεχνικές αισθητικής και ευεξίας».

Απομονώνοντας συγκεκριμένες εικόνες από τη διαδικασία του μαθήματος, το όλο θέμα πήρε απρόσμενες διαστάσεις.

Ως Σύλλογος Εκπ/κών Π. Ε. Αμαρουσίου δηλώνουμε απερίφραστα τη στήριξή μας στους συναδέλφους που ενεπλάκησαν στη διαδικασία της ΕΔΕ απαιτώντας αυτή να αποσυρθεί άμεσα.

